
Quum interdum, dilectissime Heusdi, memoria repeto 
adolescentiae illud tempus quod in Academia vestra tran- 
segi, nulla mihi jucundior solet esse recordatio, quam 
privatarum illarum institutionum , quibus Platonis 
scripta explicare nobis solebas. Nam cum intellexisses, 
nonnullos nostrum adolescentum , qui tum eramus his 
studiis dediti, clarissimum hunc philosophum accuratius 
cognoscendi esse cupidos, tu non solum hortatione tua stu- 

dium nostrum incitasti sed sponte nos invitasti, ut apud 
te una illius scripta legeremus. Itaque statis diebus 
domum tuam conveniebamus, ubi eum nos in circulo 
familiariter admodum considentes Platonem legebamus, 
tu ita omnem philosophi mentem explicabas , ita ani- 
mos nostros tuo disserendi lepore et gravitate movebas 
et delectabas ut , utrum magis Platonis nos lectio an 
tua teneret humanitas et elegantia , plane nesciam ; 
illud certum , tanto nos tua voce incensos esse Plato- 
nicae philosophiae studio et amore , ut numquam fere 
nisi eVS-o!X7iuvTes a te discesserimus , et pomeridianae 
illae sessiones revera nobis viderentur disputationes in 
Academia. Ibi autem quum saepe de multis sermoci- 
naremur veteris philosophiae quaestionibus , tum in- 
terdum quoque sermo incidit in priscos illos sive phi- 
losophos sive sapientes, a quibus non pauca viderentur 
fluxisse , quae Platonis illustravit ingenium. De qui- 
bus quum ego studiosius quaererem , memineris , vir 
praestantissime, te aliquando me esse hortatum ut 
dispersas eorum reliquias accuratius colligerem, et quod 
opus jam pridem Henr. Stephanus , edita Po^i phi- 
losophica, inchoasset , exaedificarem et perficerem. Pro- 
positum placuit, idque initium mihi fuit suscipiendi 
operis , quod confidebam tua me opera tuoque consilio 
adjutum non infeliciter effecturum. Sed non ita multo 
post accidit, ut in Athenaeuoi Bruxellense ad literas 
docendas sim vocatus; quod munus ut lubens accepi , 
dolui tamen quod et veteri consuetudine, tua maxime. 

me orbatum videbam et mtUtU deetitutum librorum 
subsidiis f quibus ad perficiendum illud opus carere 
non possem. Qua difficultate facile ab incepto opere 
essem deterritus ^ nisi adjumento mihi fuisset erudi- 
tissimorum hominum favor y qui suppeditandis libro- 
rum copiis studia mea promoverunt. In his praeter ce- 
teros de me promeriti sunt J. Geelius^ Leydensis 
Academiae professor et bibliothecarius^ vir non magis 
eruditione quam humanitate excellens y et C. Bernhar- 
dius, qui tum Lovaniensi bibliothecae praefectus y nuper 
erutus nobis et CasseUas in patriam revocatus est. 
Utriusque benevolentiae quantum debeam gratus agnos- 
co. Eorum enim copiis instructo contigit mihi satis 
lautam comparare veteris philosophiae supellectilem y 
in qua disponenda et ornanda , quantum mihi a ceteris 
studiis et occupationibus superest otiiy collocabo. Jam- 
que primum meorum studiorum fructum edidi disputa- 
tionem hanc de Xenophane y nuper ad te missam ^ quae' 
si tibiy ut spero y non plane rudis nec impolita videa- 
tur y scias id partim etiam deberi operae Schmitzii y 
antiquarum Hierarum in Academia Lovaniensi lecto- 
ris y eruditissimi viri mihique amicissimi y qui charta- 
rum plagulis accurate perlegendis et subinde limandis 
opus meum ornavit. 

Misi ergo ad tOy Heusdi, hunc librum tuoque nomini 
dedicavi; quod cur fecerim y nec tu qui meum animum 
nosti , nec quisquam qui tua merita tuamque prae- 
I. A 

stantiam cognoverit , mirabitur : feci illud non modo , 
ut tua auctoritate gcripla mea commendarem, sed ma- 
gis etiam, ut studium in te meum significarem et de- 
bitas tibi solverem gratias, siquidem justum est, cujus 
operis suscipiendi ipse auctor extiteris^ ejus quoque 
quasi primitias tibi offerri. Quodsi senserim tuo ar- 
bitrio laborem meum probari^ tantum mihi valebit tua 
auctoritas^ ut aliorum quoque judicia minus reformidem. 
Tu autem valeas^ vir praestantissime ^ diuque et ad pa- 
triae disciplinae praesidium et ad literarum decus sal- 
vus sis et incolumis, etiam atque etiam opto. 

Dabam Bruxellis j mense Julii i83o. 

In artium et disciplinarum investigatione nihil est • 
ad doctrinae fructum efficacius quam earum originem 
indagare, fontesque persequi e quibus humanitatis 
studia et incrementa repetenda et explicanda sunt. 
Quod si in ceteris artibus diligenter quaerere solemus, 
quanto majore studio et diligentia idem faciendum est 
in pliilosophia, omnium artium principe ceterae 
enim artes singulae ad singulas ingenii , doctrinae , 
industriae partes referuntur; philosophia vero pertinet 
ad id quod summum est in homine, mentem et cogi- 
tationem, quae quantum ceteris ingenii artibus ex- 
cellit, tantum quoque illius indagatio dignitate et 
amplitudine reliquis studiis et disciplinis est antepo- 
nenda. Quid enim aut praeclarius aut ad cognitionis 
fructum uberius , quam animum hominum men- 
temque cognoscere, viam indagare qua sensus suos et 
notiones explicuerit, rerum caussas rationesque ex- 
ploraverit, et omnem naturam quasi evolvens paulla* 
tim ad meliorem judicandi rationem, ad altiorem hu- 
manitatis gradum, sit perducta. Quodsi philosophiae 



Digitized by Google 




II 



cognitio ipsa argumenti gravitate se commendat, non mi- 
nus commendatur veterum in hoc studio praestantia et 
auctoritate. Repetenda est enim philosophia a Graecis, 
qui cum ingenii vigore maxime excelluerunt, tum cogi- 
tandi et disserendi studio ita floruerunt, ut ab iis non 
inventa modo haec disciplina , sed exculta atque ad 
summam paene perfectionem sit adducta. Quis enim 
ignorat , quanta semper fuerit Platonis et Aristotelis 
auctoritas , qui cum per multa secula principatum 
in pliilosophia tenuissent , tum nostra etiam aetate 
maximis doctorum hominum et philosophorum studiis 
celebrantur. Hi tamen priusquam ad culmen illud 
possent pervenire, quam multi exstiterunt doctrina 
et ingenio excellentes , quorum studiis et inventis 
patefacta jam via est, quam illi sunt persecuti. Quam- 
ohrem et ad literarura cognitionem et ad eruditionis 
fructum maximi est momenti, veterum illorum cogno- 
scere monumenta quibus et seriorum scripta illus- 
trantur, et doctrinae incrementa fontesque aperiuntur 
e quibus ad tantam amplitudinem philosophia excrevit. 

Si vero ad veteris philosophiae incunabula re- 
cedamus, ejus initia non solum , ut plerarumque ar- 
tium, fuerunt obscura, sed eadem diu quoque neglecta 
atque a multis adeo contemta sunt et vituperata. 
Philosophiae enim quum ea sit natura , quae non 
certis adstricta regulis certisque finibus septa tenea- 
tur , sed progrediatur semper et magis magisque se 

evolvat et amplificet ; eo factum est ut primordia 
ejus mox sequentium philosophorum lumine ohrue* 
rentur, veterumque inventa posteriores, qui clariora 
et ampliora cognovissent , contemnerent. Sic fontes 
despexerunt, unde ipsorum doctrina emanasset. Multi 
fuerunt qui omnem paene illam philosophiam , quae 
ante Socratem et Platonem viguisset , rudem et in- 
fantem existimarent , inanibus quaestionibus et vana 
jactatione plenam , sapientiae et eruditionis expertem. 
Itaque quod de Thalete fertur eum , quum aliquando 
in siderum contemplatione intentus imprudens deci- 
disset in foveam , a muliercula derisum esse , quod 
in coelestibus rebus et abstrusis intuendis defixus , 
quae ante pedes essent non videret , similiter de 
universa illorum philosophia existimarunt , eam in 
vanis et abstrusis quaestionibus occupatam , utilitatis 
veritatisque fuisse inanem. Et quo magis firmaretur 
haec opinio , testem proferebant Socratem , qui non 
semel fateatur se ex illorum disquisitionibus nihil 
profecisse , et qui ideo potissimum parens philosophiae 
sit appellatus, quod, explosis superiorum argutiis, phi- 
losophiam de coelo devocasset et ad vitam hominum 
moresque traduxisset Quidam vero durius etiam in 
veteres illos invecti sunt, graves homines et religiosi, 
eos accusantes quod captionibus suis veritatis funda- 

(*) Vid. Xenoph. Memor. I, i, ii. Platon. Phaedon, p. 64* 
ed. Wyttcnb. 

menta labefactassent et religionis virtutisque semina 
divinitus in animis sparsa exstinxissent. Quis enim 
nescit , quam multi eorum fuerint , ab ipsis ve- 
teribus suisque civibus damnati ? Quid ergo ? Eosne, 
(juos illi e civitatibus suis arcendos censuerunt , nos 
amplectemur , eorumque disciplinam jam dudum ob- 
soletam renovare et in pbilosopbiae lucem proferre 
studebimus ? 

Hujusmodi ergo caussis aliisque factum est , ut ve- 
tus philosophia multis olim invisa , a pluribus con- 
temta aut certe parum studiose tractata sit. Longum 
foret et ab hac disputatione alienum ad haec singula 
respondere. At tamen quis non videt , quamvis ex- 
tollenda sit merito Socraticae philosophiae praestan- 
tia , et quamvis eorum qui antea exstitissent multi 
fuerint errores et ineptiae , non ideo tamen aut stu- 
dium illorum vituperandum aut philosophiam ne- 
gligendam esse , quae nisi ab exiguis initiis profecta 
variisque disceptationibus agitata fuisset, numquam 
talis exsistere , qualis in Platone et Aristotele fuit , 
potuisset. 



Nimirum difficile et arduum fuit iter ad philoso- 
phiam : non enim, ut ceterae artes, vel in rerum usu 
et oculorum adspectu posita vel divino quodam men- 
tis instinctu excitata est, sed remota a communi sensu 

nec nisi multo labore et assidua mentis agitatione 
parta. Itaque veteris poetae dictum 

Non simul humano generi Di cuncta dederunt , 

Monstravit sed longa dies meliora repertis * , 

optime in philosophiam transferri potest. Ecquis ergo 
miretur eos, qui primi hanc viam tentarunt , non 
nisi multis difficultatibus multisque erroribus conse- 
cutos esse ut ad altiora tendere et quasi in interius 
philosophiae sacrarium intrare liceret. Sed quo ma- 
gis haec explicentur, de ejus studii origine et incre- 
mentis pauca disseramus. 

Origo philosophiae non ab uno quodam auctore 
repetenda est , sed ducenda ex ipso Graecorum inge- 
nio et humanitate , quae quum ad cultus maturi- 
tatem pervenisset, sponte hominum animos quaerendi 
studio commovit et ad philosophandum deduxit. Prima 
effioruerat omnium artium poesis, parens humanitatis ; 
erant poiitae iidem quondam atque sapientes et va- 
tes , solertia peteris excellentes et divino ingenio prae- 
diti , quales apud Graecos Eumolpus , Musaeus , Or- 
pheus, alii, fuisse feruntur. Hi primi feroces hominum 
mores voce formarunt et ex agresti incultaque vita 
ad mitiorem cultum traduxerunt ; primi celebranda 

(*) Xenophanis versus ex interpretatione U. Grotii. Vid. infra 
Fragm. XVI. 

rerum natura et majestate divina inertes mentes ad 
religionis sensum excitarunt ; sic et melioris vitae et 
divini cultus initia a poesi repetenda sunt. Rudes 
erant primorum hominum de natura notiones , sed 
naturali simplicitate , nullo artificio fucatae. Mox vero 
eas fingendi arte ornare coeperunt poetae , in quibus 
principes Hesiodus et Homerus, qui pulcerrimam ex- 
primentes naturae speciem Deos effinxerunt ad hu- 
manam similitudinem. Hi carminum suorum suavitate 
et elegantia ita tenuerunt Graecorum animos , ut 
eorum fabulae omnium consensione probatae quasi 
religionis auctoritate consecrarentur, ipsique Graecae 
mythologiae auctores vulgo haberentur Horum 
exemplum sequentes poetae secuti fabulas suo quisque 
modo ornarunt et auxerunt j variisque Deos infor- 
marunt imaginibus ; sic veteres fictiones novis dein- 
ceps augeri, variari, et immutari coeperunt. Temporis 
vero progressu , quo magis vita moribus formari arti- 
busque excoli coepta est , eo magis etiam hominum 
studia et notiones se explicuerunt ; veteres opiniones 
paullatim senescere , novae exsistere , quae tam poe- 
tarum carminibus quam in mysteriis celebratae cul- 
tioris doctrinae semina disperserunt et maturiorem 
cogitandi sentiendique rationem praepararunt. Tan- 
dem coeuntibus temporum momentis, septimo fere ante 
Christum seculo , ingens facta est rerum conversio , 

(®) Hcrodot. II, 53. 

quae in Asia minori exorta , inde serpsit per 
Italiam et Siciliam , denique totam occupavit Grae- 
ciam, et maximam effecit rerum publicarum, disci- 
plinae , studiorum immutationem. Gvitates novis mo- 
tibus agitatae, novis legibus conditae; artes pleraeque, 
quae ad vitae cultum pertinerent , inchoatae aut ex- 
cultae ; nova literarum et po^eos genera inventa et 
celebrata denique immutata jam sentiendi cogitan- 
dique ratio et ad altiorem humanitatis gradum per- 
ducta videbatur. Ei^o quid mirum, hominum men- 
tes novo quoque quaerendi studio impulsos fuisse , 
ut in rerum omnium divinarum humanarumque na- 
turam diligentius inquirerent, quae veteres poetice 
lusissent studiosius retractarent , sensuum imagines 
ad naturae veritatem revocarent? Hoc studium ut pri- 
mum commotum est , mirabile quanto flagraverint 
discendi ardore : multi reliquerunt sedes suas , ut 
peregrinas regiones perlustrarent, exterarum gentium 
mores , civitatum instituta cognoscerent, prudentes 
homines et sacerdotes convenirent quorum sapientia 
fierent doctiores ; multi res suas neglexerunt , quo 
liberius rerum contemplationi et doctrinae studiis 
vacarent. Quid multa ? Tum primum illuxit philoso- 
phia quae a discendi studio et sapientiae amore no- 
men est adepta. 

Philosophiae forma qualis initio fuerit , accuratius 
definire difficile est. Ut enim ea quae natura gignit, 

vel quae arte efficiuntur , non statim suam propriam- 
que formam exprimunt, sed primo confusa videntur, 
neque distinctis lineamentis neque corporis figura, sic 
philosophia , quum primum nasceretur , suam spe- 
ciem non expresse ostendit , sed confuse et obscure , 
ut vix posset ab aliis disciplinae generibus discerni. 
Quaecumque cogitandi laborem quaerendique studium 
requirerent , ea omnia complectebatur philosophiae 
nomen. Versabatur in cognoscendis gentium et popu- 
lorum rebus gestis, moribus, institutis, in explorando 
terrarum regionumque situ et natura , in contem- 
plando siderum motu ; philosophi iidem erant et as- 
tronorai, physici, geographi, historici, politici; omnes 
denique artes, quae postea sunt generibus distinctae, 
eo tanquam communi vinculo continebantur. Itaque 
amplissimus patebat pbilosopliis doctrinae campus , 
per quem libere vagarentur nullis circumscripti re- 
gionibus. Sed tamen in tanta remm varietate unum 
quiddam erat , quod praecipue teneret eorum mentes , 
naturae contemplatio : hanc universam animo pera- 
grantes, rerum omnium caussas rationesque perscruta- 
bantur et , quo quidque occultius esset eo studiosius 
admirati , tam universa quam singula indagarunt , 
tum animalium , plantarum , lapidum naturas , tum 
universi mundi originem , primordia , caussasque 
quibus orta essent omnia et quibus continerentur. 
Qui in hac contemplatatione intenti toto animo se 

quaerendi studio dederent , hos demum philosophos 
appellandos esse Pythagoras censuit *. 

In his autem cognoscendis varias secuti sunt vias : ' 
alii , vi sensuum commoti^ quaecumque possent ocu- 
lis perspicere , investigabant ; alii , mentis instinctu 
incitati , abstrusiora persequebantur ; sic plures ex- 
stiterunt philosophantium quasi familiae , Ionici , Py- 
thagorei , Eleatici ; quorum multiplici disquisitione 
tactae jam sunt gravissimae quaestiones, quas postea 
summi philosophi uberius pertractarunt. Sed qui 
primi ad haec accederent , quamquam incredibili es- 
sent scientiae ardore, tamen experientiae rerum erant 
expertes, in disserendo paene rudes, destituti ple- 
risque discendi instrumentis , quibus naturae aditus 
est aperiendus •, contra imbuti poetarum fabulis , et 
ipsi, nisi poetico plane ingenio, poeseos tamen colore 
tincti. Quo factum est , ut quae rerum observatione 
et cogitatione perspicere non possent, ea, mentis impetu 
incitati , fingendo supplerent ; sic multa philosopho- 
rum commenta poetarum fabulis fuerunt similes ; cos- 
mogonias finxerunt portentis et imaginibus plenas ; 
tota denique eorum philosophia poeseos tactu colo- 
rata , non magis erat quam , tam 

fabularum quam veritatis amans , unde non imme- 
rito philosophia haec poetica potest appellari. Verum 

(*) Cicero Tuse. Qu. V, 3. 

tamen, quamvis plena sit fictionum rerum verita- 
tem obscurantium , apparent in his praeclarioris in- 
genii vestigia, [quibus verae philosophiae vim agnoscas. 
£ multis pauca aflferamus exempla. 

Philosophiae vis praecipue in eo cernitur ut rerum 
genera anquirat , quae in natura videntur dissoluta 
et dispersa, ratione componat, legibus adstringat, cer- 
tisque comprehendat formis mente expressis , quas 
intueatur tanquam exempla et species eorum quae 
oculis adspiciuntur. Cujus sive artis sive notionis 
quum ipsa natura sensum quendam in animis im- 
presserit, quo rudes etiam homines et indocti varia- 
rum rerum naturas et genera concipiant , universa 
quaedam principia agnoscant , summi rerum omnium 
principis et auctoris imaginem mente informent ; phi- 
losophiae est, quae natura inchoavit, explicare, ob- 
scuras et complicatas intelligentiae notiones evolvere , 
aperire , certisque formis exprimere quo cuncta re- 
ferantur. In his multa jam veteres illi acute vide- 
runt. Veluti quum Deum esse antiquissimi jam ho- 
mines crederent, tacita naturae praesensione , qualis 
vero esset, in infinita illa rerum varietate vix possent 
suspicari, accuratius explicare instituerunt philo- 
sophi : viderunt in perpetuo illo rerum fluxu et vi- 
cissitudine unum quoddam esse constans et ah omni 
mutatione vacuum; quam naturam animo informantes 
expresserunt talem, quae sola esset revera (too^). 

